cyanic-selkie/wikianc huggingface dataset:
Clermont-Ferrand
Geskiedenis
In die Gallo-Romeinse tydperk ontwikkel Nemessos onder die nuwe Gallies-Latynse naam Augustonemetum, wat ter ere van keiser Augustus gekies is, tot een van die belangrikste en grootste stede in Gallië met tussen 15 000 en 30 000 inwoners in die 2de eeu n.C. In die 5de eeu is Augustonemetum een van die laaste Romeinse basisse in Gallië en word later deur die Wes-Gote en in 507 uiteindelik deur die Franke verower.
In 848 het die stad die nuwe naam Clairmont gekry, wat van die nabygeleë kasteel Clarus Mons afgelei is. Die stad was toe die setel van 'n biskop. Clermont is tussen 864 en 910 twee keer deur die Noormanne verwoes.
In die tydperk van koning Karel die Kale stig 'n Frankiese adellike, Bernard van Auvergne, die Huis van die Grawe van Clermont, wat saam met die biskoppe die heerskappy oor die stad uitoefen. Die feit dat die Grawe van Clermont leenmanne van die Hertoë van Auvergne was, terwyl die biskoppe politieke betrekkinge met die Franse koningshuis Capet onderhou het, lei verskeie kere tot spannings. Montferrand, wat nou 'n stadswyk van Clermont-Ferrand vorm, is in 1120 deur die grawe gestig om hulle magsposisie teenoor die biskoppe in Clermont te versterk. Sedert die 12de eeu het die Franse koningshuis die opperhand oor Clermont en vestig sy posisie in die 13de eeu veral onder die heerskappy van Alfons van Poitiers, 'n broeder van koning Lodewyk IX. Die Grawe van Poitiers slaag in hierdie tydperk daarin om hulle as feodale heersers in die gebied te vestig, wat in die laat Middeleeue tot 'n belangrike vorstedom ontwikkel.
Clermont verwerf bekendheid deur die konsilie van die jaar 1095, wat deur Pous Urbanus II georganiseer is en waaraan tweehonderd prelate uit Frankryk, Spanje, Engeland en Duitsland en 'n groot aantal Franse adellikes deelgeneem het. Die konsilie het die beginsels van die Godsvrede bevestig en ook vraagstukke in verband met die kerklike hiërargie behandel. Die belangrikste gebeurtenis is egter Pous Urbanus II se oproep tot die Eerste Kruistog, wat as een van die belangrikste keerpunte van die Middeleeuse geskiedenis beskou word.
In 1490 word Clermont deur 'n aardbewing verwoes, en naas twaalf wagtorings van die stadsmuur het ook een toring van die kerk Notre-Dame du Port ineengestort. Ook die katedraal is swaar beskadig - een skeur by die suid-oostelike portaal is nog steeds sigbaar. Die skade, wat aan privaathuise berokken is, en die aantal slagoffers is nie oorlewer nie. Clermont word in 1551 'n koninklike stad en in 1610 'n besitting van die Franse Kroon. Met die eerste Édit d'Union (of Edik van Troyes) word Clermont en Montferrand op 15 April 1630 verenig. Met die tweede Édit d'Union bevestig koning Lodewyk XV hierdie besluit in 1731. Nogtans is Montferrand in hierdie tydperk slegs 'n satellietstad van Clermont.
In 1832 stig Aristide Barbier en Édouard Daubrée 'n fabriek in die stadswyk Montferrand, wat gomlastiekballe en landboumasjiene vervaardig - die voorloper van die huidige maatskappy Michelin. Die eerste aanleg van Michelin, wat in 1889 op die Place des Carmes opgerig is, vervaardig remblokke vir fietse. Die eerste patent op 'n fietsband is in 1891 geregistreer. Danksy die groei van die nywerhede word tussen 1855 en 1857 die eerste spoorwegstasie opgerig.
Met die oprigting van fabrieke en tuinstede vir hulle werkers kry Clermont sy kenmerkende karakter en versmelt met Montferrand tot die huidige stadsgebied.
Dainfern
Dainfern is 'n gholflandgoed tussen Johannesburg en Pretoria geleë. Dainfern se poskode is 2055.
Dainfern is onderverdeel in verskeie woongebiede want dit is nogal groot. 'n Paar van hulle is Sherwood, Hampstead en Highgate. Dit is 'n afgeslote behuisingsarea. Dainfern Ridge en Dainfern Valley is kleiner stedelike gebiede naby Dainfern.
Fasiliteite
Dainfern het 'n agttienputjiegholfbaan wat oor die landgoed versprei lê; die baan het ook geteerde voetpaaie wat maklike toegang aan gholfkarretjies verleen. Die baan is ontwerp deur die professionele gholfspeler Gary Player.
Ander fasiliteite sluit in: tennisbane, swembaddens, 'n vlugbalbaan, muurbalbane en staproetes. Die sentrale klubhuis bevat 'n restaurant en ander geriewe.
Swartbergsuikerbos
Die Swartbergsuikerbos (Protea montana) is 'n blomdraende struik wat aan die bekende Proteagenus behoort. Die plant is endemies aan Suid-Afrika en kom voor in die Swartberg en Kammanassieberge waar dit deel van die fynbos-bioom is. Die struik vorm digte, lae matte tot 4 m in deursnee en blom hoofsaaklik van Februarie tot Junie.
Die plant vrek in 'n brand maar die sade oorleef. Die saad word geberg in 'n doppie, na twee jaar vrygelaat en deur die wind versprei. Die plant is eenslagtig. Bestuiwing vind plaas deur die werking van knaagdiere. Die plant groei op die steil, boonste berghellings op hoogtes van 1 600 - 2 000 m.
In Engels staan dit as die Swartberg sugarbush bekend.
Kalmthout
Kalmthout is 'n Belgiese dorp en munisipaliteit in die noordweste van die Vlaamse provinsie Antwerpen, aan die grens met die Nederlandse provinsie Noord-Brabant. Die munisipale gebied het 'n oppervlakte van 59 km² en sowat 18 000 inwoners (2011).
Noordelik lê die natuurgebied die Kalmthoutse Heide.
Anne L. Nathan
Anne L. Nathan is 'n Amerikaanse aktrise. Sy is bekend vir haar rolle in die rolprente King of California (2007) en Baby Mama (2008), en in die televisiereekse Dirt (2007) en Submissions Only (2010).
Jason Manford
Jason Manford (gebore 26 Mei 1981) is 'n Engelse akteur en skrywer. Hy is bekend vir sy rolle in die televisiereekse Cutting It (2002), Ideal (2005), Little Crackers (2010), en Ordinary Lies (2015).
Gennadi Rozjdestwenski
Gennadi Nikolajewitsj Rozjdestwenski, CBE ( Генна́дий Никола́евич Рожде́ственский, wetenskaplike transliterasie: Gennadij Nikolaevič Roždestvenskij; 4 Mei 1931 - 16 Junie 2018 ) was 'n Sowjet- en Russiese dirigent, ontvanger van die Mense se Kunstenaar van die USSR (1976), en Held van Sosialistiese Arbeid (1990).
Biografie
Rozjdestwenski is in Moskou gebore. Sy ouers was die bekende dirigent en pedagoog Nikolai Anosov en die sopraan Natalya Rozhdestvenskaya. Sy gegewe naam was Gennadi Nikolaijewitsj Anosov, maar hy het sy moeder se nooiensvan in sy manlike vorm aangeneem vir sy professionele loopbaan ten einde enige voorkoms van nepotisme te vermy. Sy jonger broer, die skilder PN Anosov, het hul vader se naam behou.
Hy het dirigeer gestudeer onder sy vader aan die Moskou-konservatoria, en klavier by Lev Oborin. Hy was op die stadium reeds bekend gewees daarvoor dat hy op 20-jarige ouderdom Tsjaikofski se Die Neutekraker-ballet in die Bolsjoi-teater gedirigeer het. Hy het die eerste uitvoerings van talle Sowjet-komponiste se werke gegee, waaronder Edison Denisov se Le soleil des Incas ("Die Son van die Inkas"; 1964),, asook die Russiese première van Benjamin Britten se A Midsummer Night's Dream en die Westerse première van Dmitri Sjostakowitsj se vierde simfonie tydens die Edinburgh-fees in 1962.
Van die werke wat aan Rozjdestwenski gewy is, is Sofia Gubaidulina se simfonie Stimmen... Verstummen... en verskeie van Alfred Schnittke se werke, soos sy Simfonie nr. 1, Simfonie nr. 8 en Simfonie nr. 9. Schnittke het van hom geskryf:
Dirigeer
Rozjdestwenski word beskou as 'n veelsydige dirigent en 'n hoogs gekultiveerde musikant met 'n soepele tegniek wat die dirigeerstok betref. Hy het met die vorming van sy interpretasies 'n duidelike idee verskaf van die strukturele buitelyne en emosionele inhoud van 'n stuk, gekombineer met 'n uitvoerende styl wat logika, intuïsie en spontanieteit versmelt het. In die Sowjetunie het hy uitgebreid opgeneem saam met die drie belangrikste kontemporêre soliste naamlik, David Oistrakh (viool), Sviatoslav Richter (klavier) en Mstislav Rostropovich (tjello).
Rozjdestwenski verskyn in die dokumentêre rolprent Notes interdites: scènes de la vie musicale en Russie Soviétique (Engelse titel: "The Red Baton"), wat die ontberinge van musikante in die Sowjetunie onder Stalinisme ondersoek. Daarin beskryf hy die politieke situasie en die impak daarvan op sy lewe, asook die lewens van Sjostakowitsj, Prokofiëf, Strawinski, Richter en ander kollegas. Die rol van Tikhon Khrennikov, sekretaris van die Unie van Sowjet-komponiste, word breedvoerig daarin bespreek.
Op 'n ligter noot, bevat die dokumentêr rolprent Rozjdestwenski wat die kuns van dirigeer bespreek, wat beeldmateriaal van meesterklasse en repetisies met studente van die Moskou-konservatorium en die Tonhalle- orkes van Zürich insluit, asook stukke van Rozjdestwenski wat die 7de simfonie van Sjostakowitsj, Tsjaikofski se Romeo en Juliet en Alfred Schnittke se Dooie Siele dirigeer.
Sjostakowitsj-interpreteerder
In 2016 is Rozjdestwenski met die 7de Internasionale Sjostakowitsj-prys bekroon vir sy bydrae tot die interpretasie van die werk van Dmitri Sjostakowitsj. In 1964 in Edinburgh het hy die eerste uitvoering buite die Sowjetunie van die vierde simfonie behartig. Sy opname in 1983 van die 8ste simfonie word beskou as 'n klassieke uitvoering. Hy het die tweede bundel van die versamelde werke van Sjostakowitsj wat in 1984 gepubliseer is geredigeer, waaronder die Simfonie nr. 3 en simfonie nr. 4.
Persoonlike lewe
In 1969 het Rozjdestwenski met die pianis Viktoria Postnikova in die huwelik getree. Hulle het saam Tsjaikofski se klavierkonserte opgeneem. Hul seun, Sasha Rozjdestwenski, is 'n violis, saam met wie Rozjdestwenski senior die Glazoenof- en Sjostakowitsj-vioolconcertos in 2007 opgeneem het.
Gennadi Rozjdestwenski is op 16 Junie 2018 oorlede.
Orkesbestuur
Hy het saam met die USSR Ministerie van Kultuur Simfonieorkes die volledige simfonieë van Dmitri Sjostakowitsj, Alexander Glazoenof, Anton Bruckner, Alfred Schnittke en Arthur Honegger opgeneem. Hy het ook die volledige simfonieë van Ralph Vaughan Williams in die laat 1980's in Leningrad opgevoer. Dit is vrygestel deur die Melodiya- etiket as deel van 'n volledige CD-boks wat in April 2014 vrygestel is.
Hy het verskeie van die grootste orkeste ter wêreld behartig, waaronder die Berlynse Filharmoniese Orkes, die Koninklike Concertgebouw-orkes, die Boston Simfonieorkes, die Chicago Simfonieorkes, die Cleveland Orkes, die Israel Filharmoniese Orkes en die Londen Simfonieorkes.
Witbaardsterretjie
Die Witbaardsterretjie (Chlidonias hybrida) is 'n redelike algemene standvoël en intra-Afrika-trekvoël by watermassas en vleie. Die streekbevolking is waarskynlik minder as 7500 pare. Die voël is 24 – 26 cm lank, 80 – 110 g groot met 'n vlerkspan van 75 cm. In Engels staan die voël bekend as die Whiskered Tern.
1675
Die jaar 1675 was 'n gewone jaar wat volgens die Gregoriaanse kalender op 'n Dinsdag begin het. Dit was die 75ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Merian C. Cooper
Merian C. Cooper (24 Oktober 1893 – 21 April 1973) was 'n Amerikaanse akteur, vervaardiger, en skrywer. Hy was bekend vir sy rolle in die rolprente Little Women (1933), King Kong (1933), Mighty Joe Young (1998), en King Kong (2005).
2006 Curriebeker Premierafdeling
Die 2006 ABSA Curriebeker seisoen was vanaf Junie tot Oktober 2006 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Die beker is deur die Cheetahs en Blou Bulle gedeel nadat die spanne 28 elk in die eindrondte van die veld gedraf het.
Cabrejas del Pinar
Cabrejas del Pinar is 'n munisipaliteit in die provinsie Soria in die Spaanse outonome gebied Kastilië en León.
Donau
Die Donau (Afrikaans soms ook Donou; Duits: Donau; Hongaars: Duna; Tsjeggies: Dunaj; Kroaties, Serwies en Bulgaars: Dunav; Roemeens: Dunărea) is die tweede langste rivier in Europa ná die Wolga in Rusland.
Vir 2 580 kilometer van sy rivierloop van altesaam 2 858 kilometer is die Donau vir skepe bevaarbaar: vanaf Ulm vir klein, vanaf Regensburg vir groter vragbote en in sy benedeloop tot by Brăila vir seeskepe. Sedert 1856 vorm die rivier tot by Brăila en sedert 1921 vanaf Ulm 'n internasionale waterweg onder beheer van die Europese Donaukommissie.
Die rivier groei stroomaf in breedte tot 70 meter naby Ulm, Duitsland, 200 meter in Passau, Duitsland, 300 meter in Wene, Oostenryk, 560 meter in Boedapest, Hongarye, en 900 meter in Galaţi, Roemenië. Die Donau se stroomgebied beslaan sowat 817 000 km². Deur kanale word dit met ander belangrike riviere soos Ryn en Main verbind.
Etimologie
Die huidige Duitse naam Donau is sedert 1763 algemeen gebruiklik – in ouer dokumente kom nog spellings soos Tonach, later ook Donaw voor. In Duits is Donau – net soos die meeste ander riviername – vroulik. Daar word aangeneem dat die riviernaam sy oorsprong in die taal van Keltiese stamme het wat vroeër gebiede langs die Donau se boloop bewoon het. Oorgelewer is benamings soos dona-aw ("diep water") en Do-avv ("Twee waters") – moontlik 'n verwysing na die twee bronriviere Brigach en Breg. Taalkundiges het met hierdie woorde 'n Indo-Europese wortel *danu ("rivier") gerekonstrueer.
Die rivier se naam in ander tale (Slawies Dunaj, behalwe vir Bulgaars, Serwies en Kroaties waar dit Dunav genoem word; Hongaars Duna en Roemeens Dunărea) is van die Latynse Danuvius of Danubius afgelei.
Die naam is moontlik ook verwant met die Germaanse -ouwe ("groen weide vol strome" of "rivierlandskap") wat ten opsigte van sy taalkundige geslag eweneens vroulik is.
Bubaris conulosus
Bubaris conulosus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Bubaris en tot die familie Bubaridae. Die wetenskaplike naam van die spesie is die eerste keer geldig gepubliseer in 1971 deur Vacelet & Vasseur.
Donau
Etimologie
Eers met die begin van die Christelike jaartelling, toe die Romeinse Ryk na die hele stroomgebied uitgebrei het en die kartografiese samehang tussen die twee waterliggame algemeen bekend was, is die twee riviere met mekaar geassosieer. Nog tot in die laat antieke tydperk was Ister as naam vir die rivier gebruiklik, terwyl Danuvius na 'n deel van die rivierloop verwys het.
Algemeen
Die Donau vloei deur verskeie breë valleie, maar breek op plekke ook deur bergmassiewe wat skeepvaart op die rivier belemmer.
Die Donau ontspring in die ooste van die Duitse Swartwoud uit twee riviere – die Breg en die kleiner Brigach – wat naby die stad Donaueschingen saamvloei. Die Donau breek in 'n vallei tussen Immendingen en Sigmaringen deur die Swabiese Alb-bergmassief waar dit tydelik heeltemal in die plaaslike kalkgesteente wegsypel (en gedeeltelik ondergronds deur die Aach tot by die Ryn wegvloei), vorm daarna die noordelike natuurlike grens van die Alpynse voetheuwels, breek buite Passau deur die suidelike gedeelte van die Boheemse Massief, vloei langs die Wienerwoud en deur die Weense Bekken.Naby die Klein Karpate- en Leitha-bergreekse bereik die rivierloop die Groot Hongaarse Laagvlakte, vorm met sy vertakkings groot riviereilande in Slowakye en Hongarye, vloei noord van Boedapest deur die Hongaarse bergland en vertak weer in die Alföld-vlaktes. In Hongarye en Serwië stroom sy belangrikste takriviere Drau, Theiß en Save en die groot rivier saam. Die Donau breek vervolgens in 'n lang vallei, wat oor 'n afstand van 130 kilometer vanaf Weißkirchen (Bela Crkva) tot by die Ysterpoort (Portile de Fier) strek, deur die Banaat-bergreeks.
Naby Turnu Severin bereik die rivier die Walachye-vlakte waar dit die grenslyn tussen Roemenië en Bulgarye vorm. Wes van die historiese gewes Dobroedzja draai die Donau in noordelike rigting en vorm hier 'n moerasland met talle mere wat tussen tien en twintig kilometer wyd is – die sogenaamde Balta. Ná die samevloeiing met die Pruthrivier draai die rivier weer in oostelike rigting om in 'n groot delta in die Swartsee uit te mond. Die rivier vertak in hierdie gebied met 'n oppervlakte van meer as 4 000 km² in drie rivierarms – Chilia, Sulina en Sint Joris. Die voëlryke rivierdelta is 'n belangrike biosfeerreservaat wat deur Unesco in 1991 tot wêrelderfenisgebied verklaar is.
Rivierloop in Duitsland
Die Donau word 1,4 kilometer oos van Donaueschingen deur die samevloeiing van die twee bronriviere Brigach en Breg gevorm – 'n bekende Duitse rym lui dan ook „Brigach und Breg bringen die Donau zuweg'“ ("Brigach en Breg bring die Donau teweeg"). Maar ook die Donaubach, 'n klein spruit wat naby Donaueschingen ontspring, en die bron van die Breg-rivier naby Furtwangen (as geografiese oorsprong), word as bron van die Donau beskou. Aangesien die rivier in die Swartwoud ontspring en in die Swartsee uitmond, word daarna in die omgangstaal soms ook as die "Swart Rivier" verwys.
In Duitsland vloei die rivier oor 'n afstand van 687 kilometer vanaf sy oorsprong tot by die Duits-Oostenrykse grens en is sodoende die derde langste rivier. Langs sy oewers is Tuttlingen, Ulm, Neu-Ulm, Neuburg an der Donau, Ingolstadt, Regensburg, Straubing en Passau die belangrikste nedersettings.
'n Merkwaardige verskynsel is naby Passau te sien waar die takriviere Ilz en Inn die Donau binnestroom. Die Inn se water, wat uit die Alpe afkomstig is, is groen, die Donauwater blou en die Ilz-water, wat uit 'n moerasland kom, swart sodat die Donau oor 'n langer afstand ná die samevloeiing drie waterkleure het. Hierby word die Donau deur die groen Innwater grotendeels verdring – 'n feit wat sowel aan die tydelik relatief groot watermassa van die Inn (veral wanneer die sneeu in die lente begin smelt), maar ook aan die uiteenlopende rivierdieptes (Inn: 1,90 meter, Donau: 6,80 meter) te wyte is.
Terwyl skeepvaart op die boloop tot by Kelheim deur die deelstate beheer word en aan beperkings onderhewig is, vorm die Donau se rivierloop vanaf Kelheim tot by die grens met Oostenryk 'n openbare federale waterweg.
Rivierloop in Oostenryk
Daar is nouliks 'n ander land wat so sterk met die Donau verbind word soos Oostenryk – hetsy weens die bekende Donauwals of die bynaam "Donaumonargie" wat aan die Oostenryks-Hongaarse dubbelmonargie verleen is. Byna die hele staatsgebied van Oostenryk dreineer in die Donau en sodoende in die Swartsee – behalwe vir die deelstaat Vorarlberg waar riviere grotendeels in die Ryn en sodoende in die Noordsee dreineer, 'n klein gebied in die noordweste van Neder-Oostenryk wat eweneens via die Lainsitz-, Moldau- en Elbe-riviere in die Noordsee dreineer, en 'n klein deel van die Mühlviertel in Opper-Oostenryk wat deel uitmaak van die Moldau se stroomgebied.
Sowat 50 kilometer vanaf die Duits-Oostenrykse grens naby Passau maak die Donau by die Schlögener Schlinge 'n 180 grade-draai. 70 kilometer vanaf die grens vloei die rivier deur die derde grootste stad van die land, Linz, en verder deur Mauthausen, Enns, Grein en Melk met sy groot kloosterkompleks. Die Donau vloei vervolgens deur een van sy mooiste rivierlandskappe, Wachau, en daarna deur die Tullnerfeld. Naby die grens met Slowakye loop die Donau deur die Oostenrykse hoofstad Wene wat eeue lank as die belangrikste metropool langs die rivier beskou is, maar Boedapest en Belgrado ding deesdae ook om dié titel mee.
Belangrike takriviere in Oostenryk is die Inn (aan die regteroewer, naby die grens met Duitsland), die Aist (aan die linkeroewer), die Traun (regteroewer), die Enns (regteroewer), die Ybbs (regteroewer), die Traisen (regteroewer), die Kamp (linkeroewer), die Wien (regteroewer), die Schwechat (regteroewer), die March (regteroewer) en die Leitha (regteroewer) wat tot 1921 as grenslyn met Hongarye gedien het, maar eers in Hongarye in die Donau mond. In Oostenryk is altesaam elf waterkragsentrales langs die rivierloop opgerig.
Spankeren
Spankeren is ’n nedersetting in die munisipaliteit Rheden in die provinsie Gelderland in Nederland.
Cannes-rolprentfees 1988
Die 41ste jaarlikse Cannes-rolprentfees is van 10-23 Mei 1988 gehou. Die Italiaanse regisseur en draaiboekskrywer Ettore Scola was die voorsitter van die jurie. Altesaam 52 rolprente en kortfilms het om pryse meegeding.
Die Deense rolprent Pelle the Conqueror (Pelle erobreren) van die regisseur Bille August het die Palme d'Or gewen. Die fees is geopen met Luc Besson se The Big Blue en afgesluit met Willow van Ron Howard,
Yasuo Takamori
Yasuo Takamori (高森 泰男) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
François Darlan
Jean Louis Xavier François Darlan (7 Augustus 1881 - 24 Desember 1942) was 'n Franse admiraal en politieke figuur. Hy was admiraal van die vloot en stafhoof van die Franse vloot in 1939 aan die begin van die Tweede Wêreldoorlog. Nadat Frankryk in 1940 'n wapenstilstand met Nazi-Duitsland onderteken het, dien Darlan in die pro-Duitse Vichy-regime en word hy 'n tyd lank sy adjunkleier. Toe die Geallieerdes in 1942 Franse Noord-Afrika binnegeval het, was Darlan die persoon met die hoogste rang daar, en daar is 'n ooreenkoms aangegaan wat hom beheer gegee het oor die Franse magte in Noord-Afrika in ruil vir hul aansluiting. Minder as twee maande later is hy vermoor.
Sloweens
Sloweens (slovenski jezik [slɔˈʋèːnski ˈjɛ̀ːzik] of slovenščina [slɔˈʋèːnʃt͡ʃina]) is 'n taal wat tot die Slawiese tale behoort. Binne die Slawiese tale vorm dit met Kroaties, Bosnies, Serwies, Macedonies en Bulgaars die Suid-Slawiese taalgroep. Daarnaas toon Sloweens ook bepaalde verhoudings met die Wes-Slawiese tale Slowaaks en Tsjeggies. Die suidelike Wes-Slawiese volke (Tsjegge, Slowake en Slowene) is in die 9de eeu deur die Hongare se vestiging in die Pannoniese Laagvlakte van mekaar geskei.
Richard Stahl
Richard Stahl (4 Januarie 1932 – 18 Junie 2006) was 'n Amerikaanse akteur. Hy was bekend vir sy rolle in die rolprente Terminal Island (1973), Overboard (1987), L.A. Story (1991), en The American President (1995).
Sloweens
Sloweens is die amptelike taal van Slowenië. Sedert 1 Mei 2004 is Sloweens een van die amptelike tale van die Europese Unie. Daarbenewens vorm Sloweens saam met Duits die amptelike tale van die Oostenrykse deelstate Karinthië en Stiermarke asook saam met Friulaans en Italiaans van die Italiaanse outonome streek Friuli-Venezia Giulia. Die aantal sprekers bedra sowat 2,1 miljoen mense, naamlik ongeveer 1,75 miljoen outochtone (inheemse) Slowene in Slowenië, Oostenryk, Italië en Hongarye en omtrent 350 000 immigrante in onder meer die Verenigde State, Argentinië, Kanada, Australië en Wes-Europa.
Taalgebied
Naas Slowenië word Sloweens van oudsher ook in gebiede wat aan Slowene bewoonde gebiede grens gepraat as en as tweede ampstaal gehandhaaf in onder andere: Sloweens word voorts deur die Slowene in die Oostenrykse deel van Stiermarke (Štajerska) ten suide van Graz (Gradec) en die Hongaarse gebied Szentgotthard (Monošter) gepraat. Ongeveer tweehonderdduisend Sloweense immigrante praat Sloweens. Die handhawing van die Sloweense taal hang van heelwat faktore af. So blyk Slowene in veral die Verenigde State (Pennsilvanië, Ohio) hulle taal nouliks aan die volgende geslagte oordra, terwyl onder Slowene in Suid-Amerika die taal relatief dikwels ook deur derde en vierde generasies aktief gepraat word.
Geskiedenis
Die vroegste taaldokument is die sogenaamde Bržinski spomeniki (Freisinger Monumente), wat in Beierse Freising gevind is. Die tekste behandel liturgiese vrae en deels homiletiek. Die dokument is in ongeveer die jaar 1000 geskep.
Skrif
Sloweens word met die Latynse alfabet, aangevul met die volgende diakritiese tekens, geskryf. č, š en ž. Waar Nederlands 'n x skryf, gebruik Sloweens altyd die skryfwyse ks – meer soos Afrikaans.
Fairuza Balk
Fairuza Balk (gebore 21 Mei 1974) is 'n Amerikaanse aktrise. Sy is bekend vir haar rolle in die rolprente Return to Oz (1985), The Craft (1996), American History X (1998), en Almost Famous (2000).
Sloweens
Eienskappe
Sloweens is 'n flekterende taal. Enkele verskilpunte met Afrikaans is: afwesigheid van die lidwoord, groot vryheid in sinsbou, verbuiginge van selfstandige en byvoeglike naamwoorde (ses naamvalle), aspekte van werkwoorde ('n werkwoord het meer as een vorm, wat 'n tydsaspek van handelinge uitdruk) en die gebruik van tweevoud (dualis) naas enkelvoud en meervoud. Sloweens ken verder die supinum, waardeur 'n werkwoord in kombinasie met 'n werkwoord van beweging 'n ander vorm aanneem (nl. 'n wysiging van die infinitiefuitgang). Verbuigings van selfstandige en byvoeglike naamwoorde vind plaas volgens:
Die verbuiging word vertoon in die woordeinde (suffiks). Daar bestaan rofweg vier deklinasies (verbuigings - van Latyns: declinatio clinario – buig): Die tydsaspek word enersyds uitgedruk deur die gebruiklike indeling teenwoordige tyd, verlede tyd en toekomende tyd, tegelykertyd word deur die Aspek die aard van 'n handeling (voltooid of onvoltooid, besigwees of herhalend) aangegee.
Uitspraak
Sloweens het 'n vry aksent, wat nie uit die geskrewe vorm van 'n woord blyk nie. Aksente kan betekenisonderskeidend wees.
Dialekte
Sloweens het meer as veertig dialekte, wat in nege hoofgroepe verdeel kan word.
Bevryding van Parys
Die Bevryding van Parys (Frans: Libération de Paris) was 'n militêre geveg wat plaasgevind het tydens die Tweede Wêreldoorlog van 19 Augustus 1944 totdat die Duitse garnisoen in die Franse hoofstad op 25 Augustus 1944 oorgegee het. Parys was sedert die ondertekening van die Tweede wapenstilstand van Compiègne op 22 Junie 1940 deur Nazi-Duitsland regeer, hierna het die Wehrmacht slegs Noord- en Wes-Frankryk beset.
Die bevryding het begin toe die Franse magte van die binneland - die militêre struktuur van die Franse Weerstand - 'n opstand teen die Duitse garnisoen onderneem het na die benadering van die Amerikaanse derde leër, gelei deur generaal George Patton. Op die nag van 24 Augustus het elemente van generaal Philippe Leclerc se 2de Franse Pantserdivisie hul weg na Parys gevind en kort voor middernag by die Hôtel de Ville aangekom. Die volgende oggend, 25 Augustus, het die grootste deel van die 2de Pantserafdeling en die Amerikaanse vierde infanteriedivisie die stad binnegery.
Dietrich von Choltitz, bevelvoerder van die Duitse garnisoen en die militêre goewerneur van Parys, het hom oorgegee aan die Franse in die Hôtel Meurice, die nuutgestigte Franse hoofkwartier. Generaal Charles de Gaulle van die Franse leër het opgedaag om beheer van die stad as hoof van die Voorlopige Regering van die Franse Republiek oor te neem.
Bubaris murrayi
Bubaris murrayi is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Bubaris en tot die familie Bubaridae. Die wetenskaplike naam van die spesie is die eerste keer geldig gepubliseer in 1913 deur Topsent.
R548 (Suid-Afrika)
Die R548 is 'n streeksroete wat die R51-provinsiale pad met die R50-provinsiale verbind. Die roete begin waar dit aftak van die R51, 9 km noord van Balfour. Dit kruis die N17-nasionale pad, gaan verby die R550-streeksroete, gaan deur Devon waar dit die R29 kruis en eindig waar dit by die R50 aansluit, oos van Delmas.
Wyatt Emory Cooper
Wyatt Emory Cooper (1 September 1927 – 5 Januarie 1978) was 'n Amerikaanse akteur en skrywer. Hy was bekend vir sy rolle in die rolprent The Chapman Report (1962) en in die televisiereekse Robert Montgomery Presents (1950) en Star Tonight (1955).
Stephen Mangan
Stephen Mangan (gebore 22 Julie 1972) is 'n Engelse akteur, vervaardiger, en skrywer. Hy is bekend vir sy rolle in die rolprente Billy Elliot (2000), Rush (2013), en Breathe (2017), en in die televisiereeks Green Wing (2004).
Julie Nathanson
Julie Nathanson (gebore 10 Mei 1975) is 'n Amerikaanse aktrise en skryfster. Sy is bekend vir haar rolle in die televisiereekse Avengers Assemble (2013) en Dallas & Robo (2018).
Wheatstonebrug
'n Wheatstonebrug is 'n elektriese stroombaan wat gebruik word om 'n onbekende weerstand te meet deur twee bene van 'n brugstroombaan te balanseer, waarvan die een been die onbekende komponent bevat. Die grootste voordeel van hierdie stroombaan is die vermoë om baie akkurate metings te verkry (teenoor 'n eenvoudige spanningsverdeler). Sy werking is soortgelyk aan die oorspronklike potensiometer.
Werking
In die figuur, is die onbekende weerstand wat gemeet word;   en  is weerstande met bekende waardes en die weerstand van  is verstelbaar. Die weerstand word verstel totdat die brug "gebalanseerd" is en geen stroom vloei deur die galvanometer. By hierdie punt is die elektriese spanning tussen die twee middelpunte B en D nul. Dus is die verhouding van die weerstande in die bekende been. Wanneer die brug ongebalanseerd is, dui die rigting van die stroom in die galvanometer aan of die weerstand te hoog om te laag is.
By die punt waar die stroombaan gebalanseerd is:
Die nulstroom kan met baie hoë akkuraatheid met die galvanometer gemeet word. Daarom, as  en  met hoë akkuraatheid bekend is, kan  met hoë akkuraatheid bepaal word. Baie klein veranderings in kan die balans versteur en dadelik opgetel word.
Alternatiewelik, as  en  bekend is maar  is nie verstelbaar nie, kan die spanningsverskil of die stroomvloei deur die meter gebruik word om die waarde van. Hierdie opstelling word gereeld gebruik in weerstandmetings soos in resistiewe termometers aangesien dit vinniger is om 'n spanningswaarde te meet as om 'n weerstand te verstel totdat die spanning nul is.
Afleiding
Die toepasssing van Kirchoff se Stroomwet by die nodes B en D lewer:
Die toepassing van Kirchoff se Spanningswet, vir die lusse ABD en BCD lewer:
Wanneer die brug gebalanseerd is, is
, daarom kan die tweede stel vergelykings herskryf word as:
George II van Griekeland
George II (Grieks: Γεώργιος Bʹ, Βασιλεὺς τῶν Ἑλλήνων, Geórgios Bʹ, Basileus ton Ellínon; 19 Julie 1890 – 1 April 1947) was van 1922 tot 1924 en van 1935 tot 1947 koning van Griekeland.
Wheatstonebrug
Afleiding
Deur die twee vergelykings te deel en te herskryf, gee:
Vanaf die eerste twee vergelykings is
en
. Deur dit in te vervamg en te vereenvoudig, kan
Rx
George II van Griekeland
Vroeë lewe en eerste bewind
Toe sy pa, koning Konstantyn tydens die Eerste Wêreldoorlog van die troon gesit is, het hy in 1917 saam met sy pa in bannelingskap gegaan. Sy broer Alexander het toe koning geword onder eerste minister Eleftherios Venizelos, ’n geswore republikein.
Toe Alexander in 1920 dood is nadat ’n aap hom gebyt het, is Venezelos uitgestem en Konstantyn het weer koning geword. Kroonprins George was ’n kolonel en later generaal-majoor in die oorlog teen Turkye. In dié tyd, op 27 Februarie 1921, is hy in Boekarest getroud met prinses Elisabeth, dogter van koning Ferdinand en koningin Marie van Roemenië. Toe die Turke die Grieke verslaan, is Konstantyn weer gedwing om te abdikeer en George het hom op 27 September 1922 opgevolg.
Ná ’n mislukte staatsgreep in Oktober 1923 is hy gevra om die land te verlaat terwyl oor die toekoms van Griekeland besluit word. Hy het ingestem, maar geweier om te abdikeer. Hy het op 19 Desember 1923 saam met sy vrou na haar geboorteland, Roemenië, vertrek waar hy in bannelingskap gaan woon het. Toe op 25 Maart 1924 besluit word dat Griekeland weer ’n republiek sou word, is hy amptelik van die troon gesit, van sy Griekse burgerskap ontneem en beslag is op sy besittings gelê.
Wheatstonebrug
Afleiding
Indien al vier die weerstandwaardes en die bronspanning
George II van Griekeland
Vroeë lewe en eerste bewind
Sy vrou het in Roemenië agtergebly terwyl hy al hoe meer tyd oorsee deurgebring het. In 1932 het hy Roemenië permanent verlaat en in Brittanje gaan woon. Hy en Elisabeth het nie kinders gehad nie en is op 6 Julie 1935 geskei.
Herstel van die monargie
Tussen 1924 en 1935 was daar 23 verskillende regerings in Griekeland, asook ’n diktatorskap en 13 staatsgrepe. Op 3 November 1935 is in ’n stemming gekies om die monargie te herstel. George het op 25 November teruggekeer. Kort daarna het Ioannis Metaxas opgang in die politiek gemaak en op 4 Augustus 1936 het George Metaxas se daarstelling van ’n diktatorskap bekragtig. Die parlement is ontbind, politieke partye verbied en die grondwet afgeskaf. Die koning en eerste minister Metaxas was aan die hoof van ’n fascistiese regering wat politieke teenstanders gearresteer en streng sensuur toegepas het.
Outjo
Outjo (Herero: klein koppe) is 'n dorp met 6 000 inwoners in die Kunene-distrik van Namibië. Dit is die setel van die Outjo-kiesafdeling in die distrik. Die dorp is bekend as 'n belangrike poort na die Etosha Nasionale Park.
De Steeg
De Steeg is ’n nedersetting in die munisipaliteit Rheden in die provinsie Gelderland in Nederland.
Cabrejas del Campo
Cabrejas del Campo is 'n munisipaliteit in die provinsie Soria in die Spaanse outonome gebied Kastilië en León.
Outjo
Outjo is in 1897 deur die Duitsers onder bevel van kol. Theodor von Leutwein as 'n militêre basis gestig. Die doel hieragter was om die noordelike gebied van Duitswes-Afrika verder te verken. Die plaaslike historiese museum (Franke Haus Museum) dokumenteer die veldtog van majoor Victor Franke deur Ovamboland.
Die "Impalila-monument" gedenk die strafekspedisie van majoor Victor Franke in Oktober 1914 teen die Portugese fort van Impalila in Angola. Dit volg nadat 'n Duitse afvaardiging wat gestuur is om 'n verdrag van nie-aggressie te onderhandel vermoor is.
Wheatstonebrug
Afleiding
VS
bekend is, en die weerstand van die galvanometer is hoog genoeg sodat
IG
weglaatbaar is, kan die spanning oor die brug
VG
bereken word deur die spanning van elke spanningsverdeler te bereken en dan die verskil van hierdie spannings te bereken. Die vergelyking hiervoor is:
Belangrikheid
Die Wheatstonebrug illustreer die konsep van 'n verskilmeting, wat baie akkuraat kan wees. Variasies op die Wheatstonebrug kan gebruik word om kapasitansie, induktansie, impedansie en ander hoeveelhede, soos die hoeveelheid vlambare gasse in 'n monster soos met 'n eksplosimeter, te meet. Die Kelvinbrug was spesiaal aangepas vanaf die Wheatstonebrug om baie lae weerstande te meet. In baie gevalle is die onbekende weerstand wat gemeet word verwant aan 'n fisiese verskynsel, soos temperatuur of druk, en die Wheatstonebrug word dus indirek gebruik om daardie hoeveelhede te meet.
George II van Griekeland
Tweede Wêreldoorlog en daarna
Tydens die Tweede Wêreldoorlog het die Duitsers die Grieke verslaan en Griekeland binnegeval. Op 23 April 1941 het die koning en sy regering Griekeland verlaat. Van daar is George na Egipte en eindelik terug na Brittanje waar hy weer in bannelingskap gaan woon het.
Ná die oorlog het hy onder druk van die Geallieerdes ’n regent aangestel wat dadelik ’n republikeinse regering aangestel het. In die 1946-verkiesing het ondersteuners van die monargie egter weer ’n meerderheid behaal en op 26 September het George na Griekeland teruggekeer. Hy is op 1 April 1947 in Athene dood.
Hy is opgevolg deur sy broer, Paul. Dié het oor al die verbannings van sy familie gesê: "Die belangrikste stuk gereedskap vir ’n koning van Griekeland is ’n koffer."
Witvlerksterretjie
Die Witvlerksterretjie (Chlidonias leucopterus) is 'n redelike algemene somertrekvoël uit Sentraal-Asië en kom by watermassas, mere en vleie voor. Die voël pik kos van die watervlak af terwyl hy vlieg en vang ook insekte in die lug. Die voël is 20 – 22 cm lank, 45 - 80 g groot met 'n vlerkspan van 65 cm. In Engels staan die voël bekend as die White-winged Tern.
Charles Aznavour
Charles Aznavour (22 Mei 1924 in Parys - 1 Oktober 2018 in Mouriès, Bouches-du-Rhône; sy oorspronklike naam is Shahnour Varenagh Aznavourian (Armeens: Շահնուր Վաղինակ Ազնավուրյան) of soms ook Charles Aznavurijan) was 'n Franse skrywer, komponis, chansonnier (sanger) en akteur van Armeense afkoms. Hy was een van die bekendste Franse sangers.
Charles Aznavour word deur die beroemde sangeres Édith Piaf in 1946 op 'n konserttoer in Frankryk en die Verenigde State saamgeneem en verwerf sodoende internasionale bekendheid. Hy staan nou vir meer as 'n halfeeu bekend as een van die groot verteenwoordigers van die moderne Franse chanson-musiekgenre. Die meeste van die meer as 1 000 chansons wat hy geskryf het, behandel tradisionele onderwerpe soos die liefde. Sy diskografie van meer as eenhonderd opnames sluit weergawes van sy liedere in vyf tale in.
1678
Die jaar 1678 was 'n gewone jaar wat volgens die Gregoriaanse kalender op 'n Saterdag begin het. Dit was die 78ste jaar van die 17de eeu n.C. Soos ander gewone jare het die jaar 12 maande, 52 weke en 365 dae gehad.
Charles Aznavour
As akteur tree Charles Aznavour in meer as sestig rolprente op. In 2002 speel hy die hoofrol in sy mees persoonlike film, Ararat van die Kanadees-Armeense direkteur Atom Egoyan, wat die Armeense volksmoord in Turkye behandel.
Op 30 September 2006 het Charles Aznavour se konsert op die Republiekplein van die Armeense hoofstad Jerevan 50 000 toehoorders gelok, met wie hy ook Armeens gepraat het. Hy het ter geleentheid van die eerste amptelike besoek van 'n Franse Staatspresident in Armenië opgetree.
Philippe Pétain
Henri Philippe Benoni Omer Joseph Pétain (24 April 1856 - 23 Julie 1951), algemeen bekend as Philippe Pétain (/peɪˈtæ̃/, Frans: [filip petɛ̃]), Maarskalk Pétain (Maréchal Pétain) of Die Ou Maarskalk (Le Vieux Maréchal), was 'n Franse algemene offisier wat aan die einde van die Eerste Wêreldoorlog die pos as marskalk van Frankryk behaal het, waartydens hy bekend gestaan het as Die Leeu van Verdun, en in samewerking met Nazi-Duitsland, dien hy van 1940 tot 1944 as die Staatshoof van Vichy-Frankryk. Pétain, wat in 1940 84 jaar oud was, is die oudste staatshoof van Frankryk.
Bubaris salomonensis
Bubaris salomonensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Philippe Pétain
Gedurende die Eerste Wêreldoorlog het Pétain die Franse leër tot 'n oorwinning gelei in die nege maande lange Slag van Verdun. Na die mislukte Nivelle-offensief en daaropvolgende mutinies is hy aangestel as opperbevelhebber en het hy daarin geslaag om die vertroue van die leër te herstel. Pétain het gedurende die oorlog aan bewind gebly en het as 'n nasionale held voorgekom. Gedurende die tussenoorlogse periode was hy hoof van die Franse leër gedurende die vredestyd, het hy tydens die Rifoorlog gesamentlike Frans-Spaanse operasies beveel en was hy twee keer 'n minister van regering.
Bubaris salomonensis
Die spons behoort tot die genus Bubaris en tot die familie Bubaridae. Die wetenskaplike naam van die spesie is die eerste keer geldig gepubliseer in 1922 deur Dendy.
Philippe Pétain
Met die naderende val van Frankryk in Junie 1940 in die Tweede Wêreldoorlog, is Pétain deur president Lebrun by Bordeaux tot president van die Ministeriële Raad aangestel, en die kabinet het besluit om 'n wapenstilstandooreenkoms met Duitsland te onderteken. Die hele regering het daarna vlugtig na Clermont-Ferrand, daarna na die kuuroord Vichy in Sentraal-Frankryk verhuis. Sy regering het gestem om die gediskrediteerde Franse Derde Republiek te omskep in die Franse Staat, 'n outoritêre regime wat met die Axis saamgewerk het. Nadat Duitsland en Italië Frankryk in November 1942 beset en ontwapen het, het Pétain 'n blote marionet van die Duitse militêre administrasie geword.
Ná die oorlog is Pétain verhoor en skuldig bevind aan hoogverraad. Hy is oorspronklik ter dood veroordeel, maar weens sy ouderdom en die Eerste Wêreldoorlog is sy vonnis lewenslange tronkstraf opgelê. Hy is in 1951 oorlede.
Paul van Griekeland
Paul (Grieks: Παῦλος, Βασιλεὺς τῶν Ἑλλήνων, Pávlos, Vasiléfs ton Ellínon; 14 Desember 1901 – 6 Maart 1964) was van 1947 tot 1964 koning van Griekeland.
Hal Stalmaster
Hal Stalmaster (gebore 29 Maart 1940) is 'n Amerikaanse akteur. Hy is bekend vir sy rolle in die rolprent Johnny Tremain (1957) en in die televisiereekse Cavalcade of America (1952), Walt Disney's Wonderful World of Color (1954), en The Rebel (1959).
Paul van Griekeland
Op 9 Januarie 1938 is Paul in Athene getroud met prinses Frederika van Hannover. Hulle het drie kinders gehad:
Van 1917 tot 1920 het Paul in bannelingskap saam met sy pa, Konstantyn I, gewoon. Van 1923 tot 1935 en van 1941 tot 1946 was hy weer ’n banneling, dié keer saam met sy broer, George II.
Bewind
Teen 1949 was die burgeroorlog in Griekeland feitlik oor en het die ekonomie begin herstel. Diplomatieke en handelsbande het ook verbeter danksy Paul se staatsbesoeke oorsee. Hy was die eerste Griekse monarg wat ’n Turkse staatshoof besoek het.
Republikeinse gevoelens in Griekeland het egter al hoe sterker geword. Paul en Frederika is albei gekritiseer omdat hulle in die politiek ingemeng het asook vir hul gereelde oorsese besoeke en die koste om die koningsgesin te onderhou.
Ná operasies in 1959 en 1963 is hy in Februarie 1964 weer geopereer, dié keer vir maagkanker, en hy is sowat ’n week later in Athene oorlede. Hy is opgevolg deur sy seun, Konstantyn II.
ISimangaliso-vleilandpark
Die iSimangaliso-vleilandpark is geleë in KwaZulu-Natal aan die ooskus van Suid-Afrika. Die park strek vir 220 km vanaf Maphelane, naby St. Lucia, KwaZulu-Natal, tot by die Mosambiekse grens naby Kosibaai. Die park bestaan ​​uit 13 afsonderlike maar aangrensende bewaringsgebiede met 'n totale oppervlak van 240 000 ha, waarvan 84 000 ha mariene bewaringsgebiede is.
Die iSimangaliso-vleilandpark was voorheen bekend as die Groter St. Lucia-vleilandpark en is in 1999 deur die Verenigde Nasies se Opvoedkundige, Wetenskaplike en Kulturele Organisasie (Unesco) tot wêrelderfenisgebied verklaar.
Die aangrensende bewaringsgebiede is:
Ficksburgtornado
Die Ficksburgtornado het op 2 Oktober 2011 voorgekom in die westelike dele van die informele nedersetting, Meqheleng, by Ficksburg. Die storm het omstreeks 14:00 losgebars.
Naturi Naughton
Naturi Naughton (gebore 20 Mei 1984) is 'n Amerikaanse aktrise. Sy is bekend vir haar rolle in die rolprente Fame (2009), Notorious (2009), en Lottery Ticket (2010), en in die televisiereeks Power (2014).
Ficksburgtornado
In hierdie ramp het 'n negejarige seun, Jama Mokhekhe, weens trauma aan die ingewande en veelvoudige wonde veroorsaak deur vlieënde brokstukke omgekom, terwyl tientalle beseer (waarvan 2 ernstig) en honderde dakloos gelaat is. Een-honderd-twee-en-twintig HOP-huise is vernietig. Die ambulansdiens het 42 beseerdes na die Phutuloha-hospitaal vervoer en vir snyplekke, kneuswonde en bloeding behandel.
Daar heers verskille of hierdie tornado as 'n fratsverskynsel geïdentifiseer moet word of nie. Hoewel tornado's in Suid-Afrika wel in die lente en somer voorkom, vind dit eintlik eers werklik vanaf November plaas.
Konka
duimnael|180px|’n Brandende konka.
’n Konka (Xhosa: inkonkxa, "blik") is ’n houer vir warm kole, dikwels in die vorm van ’n staande of hangende bak of blik. Dit word gewoonlik gebruik om ’n vuur met steenkool in te maak en verskaf hitte, maar kan ook gebruik word vir kookdoeleindes en kulturele rituele.
Konkas is op baie vroeë argeologiese terreine ontdek, soos die Nimrud-vuurbak wat ’n paar jaar gelede deur die Irakse Nasionale Museum opgegrawe is en uit 824 v.C. of selfs vroeër dateer.
Geskiedenis
duimnael|180px|links|’n Antieke Griekse konka uit die 6de/4de eeu v.C., in die Antieke Agora-museum in [[Athene.]]
Die Hebreeuse woord vir konka is van Egiptiese oorsprong en dit dui daarop dat dit van Egipte af ingevoer is. In die Bybel word twee keer na konkas verwys: Genesis 15:17 ("oond" in die Afrikaanse Bybel) en Jeremia 36:22-23 ("bak gloeiende kole"; "kolebak").
Die Romeinse keiser Jovianus is deur koolstofmonoksied vergiftig nadat hy in 364 in sy tent die walms van ’n konka ingeasem het, en dit het ’n einde gebring aan die afstammingslyn van Konstantyn die Grote.
Gebruike
Ondanks die gevare van die verbranding van kole in oop vure, word dit algemeen gebruik as ’n bron van hitte. In baie kulture is ’n unieke weergawe van die konka ontwikkel. In Suid-Afrika word 'n groterige blik, gewoonlik ’n leë paraffienblik, se wand vol gate gekap voordat ’n vuur daarin gemaak word vir verwarming of om kos te kook.
Soms word die hittebron onder ’n lae tafel geplaas met komerse oorgegooi om die hitte vas te vang: die kotatsu in Japan, die korsi in Iran, die sandali in Afganistan en die voetstoof in Noord-Europa. In Spanje was die brasero die hoofbron van verhitting in huise tot vroeg in die 20ste eeu.
Wanneer roos- en wingerdsnoeisels gebrand word, stel dit ’n skerp, soet rook vry en dit is ook ’n goeie brandmiddel. Wanneer die dampe oorheersend raak, word aromatiese middels (laventelsaad of lemoenskille) soms bygevoeg.
In Japannees word ’n oop konka ’n hibachi genoem. Dit word hoofsaaklik vir kookdoeleindes gebruik en in rituele soos die Japannese teeseremonie.
Jens Albinus
Jens Albinus (gebore 3 Januarie 1965) is 'n Deense akteur, regisseur, en skrywer. Hy is bekend vir sy rolle in die rolprente Idioterne (1998), At kende sandheden (2002), Antichrist (2009), en Everything Will Be Fine (2010) en in die televisiereeks Borgen (2010).
Michihiro Ozawa
Michihiro Ozawa (小沢 通宏) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Curriebeker 2005
Die 2005 ABSA Curriebeker seisoen was vanaf Junie tot Oktober 2005 gespeel. Die Curriebeker is 'n jaarlikse rugbykompetisie wat tussen provinsiale spanne in Suid-Afrika uitgespook word. Die beker is deur die Cheetahs gewen deur die Blou Bulle met 29–25 in die finale rondte te verslaan. Hierdeur wen hulle hulle eerste Curriebeker sedert 1976.
Top spelers
Die spelers wat die meeste punte verdien het is:
Sam Coppola
Sam Coppola (31 Julie 1932 – 5 Februarie 2012) was 'n Amerikaanse akteur. Hy was bekend vir sy rolle in die rolprente Saturday Night Fever (1977), Fatal Attraction (1987), Jacob's Ladder (1990), en Money for Nothing (1993).
Clive Mantle
Clive Mantle (gebore 3 Junie 1957) is 'n Engelse akteur en skrywer. Hy is bekend vir sy rolle in die rolprente The Orchard End Murder (1981) en Alien³ (1992), en in die televisiereekse The Vicar of Dibley (1994) en Game of Thrones (2011).
Cannes-rolprentfees 1987
Die 40ste jaarlikse Cannes-rolprentfees is van 7-19 Mei 1987 gehou. Die Italiaans-Franse akteur en sanger Yves Montand was die voorsitter van die jurie. Altesaam 52 rolprente en kortfilms het om pryse meegeding.
Die Franse rolprent Under the Sun of Satan (Sous le soleil de Satan) van die regisseur Maurice Pialat het die Palme d'Or gewen. Die fees is geopen met Diane Kurys se A Man in Love (Un homme amoureux) en afgesluit met Aria van Robert Altman, Bruce Beresford, Bill Bryden, Jean-Luc Godard, Derek Jarman, Franc Roddam, Nicolas Roeg, Ken Russell, Charles Sturridge en Julien Temple.